Manikarnika Box Office Collection Day 1: कंगना रनौत की 'मणिकर्णिका' का धमाल, पहले दिन कमाए इतने करोड़  
'मणिकर्णिका' की धीमी शुरुआत
पहले दिन कमाए इतने करोड़
कंगना रनौत की दमदार एक्टिंग
Manikarnika Box Office Collection Day 1: कंगना रनौत (Kangana Ranaut) की फिल्म 'मणिकर्णिका' (Manikarnika) पहले दिन धीमी लेकिन अच्छी शुरुआत की है. 100 करोड़ रुपए से ज्यादा के बजट में बनी फिल्म को पहले दिन उम्मीद से बेहद कम कलेक्शन मिला. दर्शकों द्वारा कंगना रनौत की फिल्म 'मणिकर्णिका' (Manikarnika) को इतना अच्छा रिस्पॉन्स नहीं मिला. ट्रेड एनलिस्ट तरण आदर्श (Taran Adarsh) के मुताबिक फिल्म ने पहले दिन शुक्रवार को 8.75 करोड़ रुपए कमाए. हालांकि गणतंत्र दिवस के मौके पर कंगना रनौत (Kangana Ranaut) की फिल्म 'मणिकर्णिका' (Manikarnika) को ज्यादा अच्छा रिस्पॉन्स मिल सकता है. इस फिल्म पर रिव्यू भी काफी मिले-जुले रिएक्शन आ रहे हैं. ट्रेड एनलिस्ट तरण आदर्श ने इस फिल्म को वन वर्ड रिव्यू रेटिंग में 3.5 स्टार्स दिए. 
 
#Manikarnika picked up towards evening, after an ordinary/dull start in morning... #RepublicDay holiday [today] should witness a big turnaround... Sure, there's appreciation, but it has to convert into footfalls... Fri ₹ 8.75 cr. India biz. #Hindi#Tamil#Telugu
 
कंगना रनौत (Kangana Ranaut) की फिल्म 'मणिकर्णिका' (Manikarnika) शुक्रवार को देशभर के सिनेमाघरों में रिलीज हो चुकी है. फिल्म रिलीज होने से पहले ही दर्शकों में कंगना रनौत की फिल्म काफी लाइमलाइट में आ चुकी थी. इस फिल्म को सबसे पहले राष्ट्रपति रामनाथ कोविंद (Ramnath Kovind) ने देखा, जिसके बाद मुंबई में सेलेब्स प्रीमियर भी हुआ. कई बॉलीवुड सेलेब्स और डायरेक्टर्स ने फिल्म के बारे में अपनी-अपनी राय रखी. हालांकि कंगना रनौत फिल्म के साथ 'ठाकरे' (Thackeray) भी रिलीज हुई है, लेकिन लोगों में 'मणिकर्णिका' को लेकर काफी क्रेज देखने को मिल रहा है.
जबकि एनडीटीवी हिंदी के रिव्यू के मुताबिक 'मणिकर्णिकाः द क्वीन ऑफ झांसी (Manikarnika: The Queen of Jhansi)' में कंगना रनौत (Kangana Ranaut) रानी लक्ष्मीबाई के किरदार में जमती हैं, लेकिन कई बार एक्सप्रेशंस ओवर हो जाते हैं और वहां मजा बिगड़ जाता है. फिर देशभक्ति का रंग कुछ ज्यादा मात्रा में दिखाने के चक्कर में भी एक्सप्रेशंस और एक्टिंग दोनों ही पटरी से उतर जाते हैं.

 
'मणिकर्णिकाः द क्वीन ऑफ झांसी (Manikarnika: The Queen of Jhansi)' के डायलॉग प्रसून जोशी ने लिखे है. 'मणिकर्णिकाः द क्वीन ऑफ झांसी' का बजट लगभग 100 करोड़ रुपये बताया जाता है. डैनी डेन्जोंगपा फिल्म में गुलाम गौज़ खान के किरदार में दिखाई दिए, वह रानी की एक अनुभवी, साहसी और समझदार सेनापति हैं. जबकि अंकिता लोखंडे झलकारी बाई का रोल किया है. वह एक निडर योद्धा होती हैं.
'मणिकर्णिका' में कंगना ने एक ऐसा किरदार निभाया है, जो प्रेरित करता है और महिला सशक्तीकरण का प्रतीक है. फिल्म 'मणिकर्णिका' झांसी के रानी लक्ष्मीबाई के जीवन और 1857 के भारतीय विद्रोह के दौरान ब्रिटिश ईस्ट इंडिया कंपनी के खिलाफ उनकी लड़ाई पर आधारित है. राधा कृष्णा जगारलामुद के निर्देशन में बनी यह फिल्म 25 जनवरी को रिलीज हुई.